****

Apstiprināts ar

Jēkabpils pilsētas pašvaldības

Administratīvā departamenta direktores Natālijas Dardetes

2018.gada 8.marta rīkojumu Nr.3

**Darbības programmas “Izaugsme un nodarbinātība” 5.6.2. specifiskā atbalsta mērķa „Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” (turpmāk – SAM)**

pirmās projektu iesniegumu atlases kārtas

**Jēkabpils pilsētas pašvaldības projektu iesniegumu atlases nolikums
(turpmāk – atlases nolikums)**

|  |  |
| --- | --- |
| Specifiskā atbalsta mērķa īstenošanu reglamentējošie Ministru kabineta noteikumi | Ministru kabineta 2015.gada 10. novembra noteikumi Nr. 645 „Darbības programmas „Izaugsme un nodarbinātība” 5.6.2. specifiskā atbalsta mērķa „Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” īstenošanas noteikumi” (turpmāk – MK noteikumi) |
| SAM projektu iesniegumu atlases kārta | 1. kārta „Ieguldījumi degradēto teritoriju revitalizācijā nacionālas nozīmes attīstības centru pašvaldībās”  |
| Finanšu nosacījumi | Pirmās atlases kārtas ietvaros plānotais finansējums ir ne mazāks kā 112 139 338 *euro*, tai skaitā Eiropas Reģionālās attīstības fonda (turpmāk – ERAF) finansējums – 95 318 437 *euro* (tai skaitā virssaistību finansējums 3 179 764 *euro*) un nacionālais finansējums (pašvaldību finansējums, valsts budžeta dotācija pašvaldībām, privātais finansējums) ne mazāks kā 16 820 901 *euro*. Pirmās atlases kārtas ietvaros līdz 2018. gada 31. decembrim pieejamais ERAF finansējums ir 89 698 416 *euro* (tai skaitā virssaistību finansējums – 3 179 764 *euro).* Maksimālās atbalsta intensitātes (kas var būt atšķirīgas dažādām projekta izmaksu pozīcijām, ievērojot MK noteikumu 20. un 21. punktā minētos nosacījumus) ir šādas: * MK noteikumu 19.1.1. apakšpunktā minētajām izmaksām 85% no attiecīgās izmaksu pozīcijas kopējām attiecināmajām izmaksām, nepieciešamais līdzfinansējums 15% - pašvaldībai vai tās izveidotai iestādei, vai pašvaldības kapitālsabiedrībai, kas veic pašvaldības deleģēto pārvaldes uzdevumu izpildi;
* MK noteikumu 19.1.2. apakšpunktā minētajām izmaksām – **85%**[[1]](#footnote-2) no attiecīgās izmaksu pozīcijas kopējām attiecināmajām izmaksām, nepieciešamais līdzfinansējums **15%** - sabiedrisko pakalpojumu sniedzējam kā sadarbības partnerim vai pašvaldībai vai tās izveidotai iestādei kā projekta iesniedzējam;
* MK noteikumu 19.2. apakšpunktā minētajām izmaksām – **85%**[[2]](#footnote-3) no attiecīgās izmaksu pozīcijas kopējām attiecināmajām izmaksām, nepieciešamais līdzfinansējums **15%** - pašvaldībai vai tās izveidotai iestādei, vai pašvaldības kapitālsabiedrībai, kas veic pašvaldības deleģēto pārvaldes uzdevumu izpildi;
* MK noteikumu 19.3.1. apakšpunktā minētajām izmaksām - **55%** no attiecīgās izmaksu pozīcijas kopējām attiecināmajām izmaksām, nepieciešamais līdzfinansējums **45%** - mazajam (sīkajam) komersantam kā sadarbības partnerim[[3]](#footnote-4);
* MK noteikumu 19.5. apakšpunktā minētajām izmaksām - **45%** no attiecīgās izmaksu pozīcijas kopējām attiecināmajām izmaksām, nepieciešamais līdzfinansējums **55%** - vidējam komersantam kā sadarbības partnerim[[4]](#footnote-5).

Projekta minimālā kopējo izmaksu summa ir 100 000 *euro*. Iesniegto projektu iesniegumu kopējo ERAF izmaksu apmērs nedrīkst pārsniegt aktuālajā Reģionālās attīstības koordinācijas padomes lēmumā Jēkabpils pilsētas pašvaldībai noteikto ERAF finansējuma apmēru. Izmaksas, kurām nav piemērojami valsts atbalsta komercdarbībai nosacījumi, ir attiecināmas no 2015.gada 5.decembra, izņemot projekta pamatojošās dokumentācijas sagatavošanas izmaksas un nekustamā īpašuma iegādes izmaksas, kas ir attiecināmas, ja tās ir veiktas pēc 2014.gada 1.janvāra.Izmaksas, kurām ir piemērojami valsts atbalsta komercdarbībai nosacījumi, ir attiecināmas no projekta iesnieguma iesniegšanas brīža, izņemot zemes iegādes izmaksas, kas ir attiecināmas no 2014.gada 1.janvāra, un MK noteikumu 19.1.2.apakšpunktā noteiktās sabiedrisko pakalpojumu izmaksas, kas ir attiecināmas, ja tās ir veiktas no 2015.gada 5.decembra.Projekta pamatojošās dokumentācijas sagatavošanas izmaksas, t.sk. izmaksas, kurām piemērojami *de minimis* atbalsta nosacījumi ir attiecināmas, ja tās ir veiktas pēc 2014.gada 1.janvāra.  |
| Projektu iesniegumu atlases īstenošanas veids | Ierobežota projektu iesniegumu atlase  |
| Projekta iesnieguma iesniegšanas termiņš | No 2018.gada 8.marta | Līdz termiņiem, kas norādīti nolikuma 6. pielikumā “Projektu iesniegumu iesniegšanas laika grafiks” |

**I. Prasības projekta iesniedzējam un sadarbības partnerim**

1. Projekta iesniedzējs ir Jēkabpils pilsētas pašvaldība vai tās izveidota iestāde, vai pašvaldības kapitālsabiedrība, kas veic pašvaldības deleģēto pārvaldes uzdevumu izpildi.
2. Projekta iesniedzējs var piesaistīt sadarbības partneri, kas atbilstoši MK noteikumu 27. punktam var būt:
	1. komersants, ja tas:
		1. sedz MK noteikumu 48.3.3. apakšpunktā minētās gāzes, elektroenerģijas infrastruktūras izmaksas šī komersanta ražošanas vai pakalpojumu sniegšanas jaudas palielināšanai;
		2. veic ieguldījumus projekta iesniedzēja īpašumā esošajā infrastruktūrā, kas tiks izmantota komersanta interesēs;
	2. pašvaldības kapitālsabiedrība, kas veic pašvaldības deleģēto pārvaldes uzdevumu izpildi;
	3. sabiedrisko (ūdenssaimniecības un/vai siltumapgādes) pakalpojumu sniedzējs;
	4. pašvaldība;
	5. pašvaldības izveidota iestāde.
3. Izvēloties projekta sadarbības partneri, jāievēro MK noteikumu 28. un 37.punktā noteiktās prasības sadarbības partnerim.

**II. Atbalstāmās darbības un izmaksas**

1. SAM ietvaros ir atbalstāmas darbības, kas noteiktas MK noteikumu 45. un 46. punktā.
2. Projekta iesniegumā izmaksas plāno atbilstoši MK noteikumu 19., 33., 47., 48., 49., 50., 51., 52., 53., 68. un 69. punktam, kā arī ievērojot 60., 61. un 62. punktā noteiktos valsts atbalsta nosacījumus.

5.1 Izmaksu plānošanā jāņem vērā “Vadlīnijas attiecināmo un neattiecināmo izmaksu noteikšanai 2014.-2020.gada plānošanas periodā”, kas pieejamas Finanšu ministrijas tīmekļa vietnē - *<http://www.esfondi.lv/upload/00-vadlinijas/2-1--attiecinamibas-vadlinijas_2014-2020.pdf>* un “Metodika par netiešo izmaksu vienotās likmes piemērošanu projekta izmaksu atzīšanā 2014.-2020.gada plānošanas periodā”, kas pieejamas Finanšu ministrijas tīmekļa vietnē – *<http://www.esfondi.lv/upload/00-vadlinijas/4.3.-metodika-par-netieso-izmaksu-vienotas-likmes-piemerosanu.pdf>.*

**III. Projektu iesniegumu noformēšanas un iesniegšanas kārtība**

1. Projekta iesniegums sastāv no projekta iesnieguma veidlapas un tās pielikumiem (atlases nolikuma 1. pielikums):
	1. 1.pielikums “Projekta īstenošanas laika grafiks”;
	2. 2.pielikums “Finansēšanas plāns”;
	3. 3.pielikums “Projekta budžeta kopsavilkums”;
	4. 4.pielikums „Projekta izmaksu efektivitātes novērtēšana”;

kā arī projekta iesniegumam papildus pievienojamajiem dokumentiem (pārējiem projekta iesnieguma veidlapas pielikumiem):

* 1. pilnvara, iestādes iekšējs normatīvais akts vai cits dokuments, kas apliecina pilnvarojumu parakstīt projekta iesnieguma veidlapu, ja projekta iesnieguma veidlapu paraksta persona, kas nav projekta iesniedzēja atbildīgā amatpersona, kurai ir paraksta tiesības (*attiecināms, ja projekta iesniegums tiek iesniegts personīgi*);
	2. Vides pārraudzības valsts biroja atzinums par ietekmes uz vidi novērtējuma ziņojumu vai attiecīgās reģionālās vides pārvaldes lēmums par ietekmes uz vidi novērtējuma procedūras nepiemērošanu projekta iesniegumā plānotajām darbībām (*attiecināms, ja projekta iesnieguma veidlapas 4.sadaļas „Projekta ietekme uz vidi” 4.2.apakšpunktā ir norādīts, ka izvērtējums/novērtējums ir veikts, vai 4.1.apakšpunktā ir norādīts, ka „Izvērtējums nav nepieciešams”)*;
	3. pielikums “Komersantu saraksts” (atbilstoši atlases nolikuma 1.pielikumā norādītajai formai);
	4. pielikums “Projekta budžeta kopsavilkuma pielikums” (atbilstoši atlases nolikuma 1.pielikumā norādītajai formai);
	5. *(svītrots)*;
	6. kartogrāfiskais materiāls, kurā norādīta projekta teritorija, degradētā un atjaunojamā degradētā teritorija, un ir precīzi identificējami komersanti, kas rada projekta iznākuma rādītāju vērtības, un šo komersantu atrašanās vieta saskaņā ar Vides aizsardzības un reģionālās attīstības ministrijas tīmekļvietnē publicētajām norādēm http://www.varam.gov.lv/lat/fondi/kohez/2014\_2020/?doc=22582, un iezīmētās atjaunotās degradētās teritorijas robežplāni (situācijas plāni), kuros identificējams zemes lietošanas veids[[5]](#footnote-6), kas apliecina atjaunotās degradētās platības patiesos apmērus. (Degradētā teritorija ir vieta (teritorija (ne visos gadījumos ar negatīvu ietekmi uz vidi), ēka vai ēku komplekss), kas iepriekš tikusi izmantota vai apbūvēta, bet pašlaik pamesta vai netiek pilnīgi izmantota. Tā var būt nolaista vai piesārņota, neapdzīvota vai daļēji apdzīvota vai citādi izmantota teritorija, kurai ir negatīva kumulatīva ietekme uz apkārtējām teritorijām, vidi un vietējiem iedzīvotājiem. Atjaunotā degradētā teritorija ir teritorija, kas iepriekš bijusi degradēta, bet pēc ceļu satiksmei paredzētās infrastruktūras attīstīšanas un/vai komercdarbības mērķiem paredzēto ēku un to infrastruktūras attīstīšanas degradētajā teritorijā, un/vai revitalizācijai vai attīstīšanai paredzētās degradētās teritorijas labiekārtošanas pielāgota jaunu komersantu izvietošanai vai esošo komersantu paplašināšanai, lai sekmētu nodarbinātību un ekonomisko aktivitāti pašvaldībās);
	7. komersanta apliecinājums par interesi (rekomendējošā forma norādīta atlases nolikuma 1.pielikumā, *attiecināms uz komersantu, kas nodrošina projekta iznākuma rādītāja vērtību*);
	8. dokuments par komersanta spēju veikt nefinanšu investīcijas pašu nemateriālajos ieguldījumos un pamatlīdzekļos (piemēram, pēdējais aktuālais komersanta gada pārskats, pēc kura var secināt par komersanta spēju veikt investīcijas, vai apliecinājums par dalību atbalsta programmās, vai finanšu aprēķins, vai depozīta izraksts, vai kredītiestādes garantijas vēstule, vai cits dokuments, kas liecina par komersanta spēju veikt nefinanšu investīcijas, papildus ņemot vērā, ka iznākuma rādītājā neieskaita Eiropas Savienības fondu vai citu finanšu instrumentu finansējumu, ja komersants tādu ir saņēmis vai plāno saņemt) *(attiecināms, ja komersants, neskaitot vēsturiskās sasniegtās vērtības, nākotnē projekta ietvaros plāno nodrošināt iznākuma rādītāja „Atbalstītajā teritorijā atrodošos komersantu nefinanšu investīcijas pašu nemateriālajos ieguldījumos un pamatlīdzekļos” vērtību 500 000,00 euro un vairāk apmērā)*[[6]](#footnote-7)*;*
	9. apliecinājums par dubultā finansējuma neesamību (atbilstoši atlases nolikuma 1.pielikumā norādītajai formai);
	10. apliecinājums par valsts atbalsta nosacījumu ievērošanu (atbilstoši atlases nolikuma 1.pielikumā norādītajai formai, *apliecinājumu aizpilda tikai tad, ja projekta iesniegumā paredzētas darbības, kurām piemērojami MK noteikumu 19.2.-19.5.apakšpunkta nosacījumi*);
	11. apliecinājums par *de minimis* atbalsta nosacījumu ievērošanu (atbilstoši atlases nolikuma 1.pielikumā norādītajai formai. *Apliecinājumu aizpilda tikai tad, ja projekta iesniegumā paredzētas projekta pamatojošās dokumentācijas sagatavošanas izmaksas par projekta darbībām, kurām piemērojami MK noteikumu 19.2.-19.5.apakšpunkta nosacījumi*);
	12. apliecinājums, ka projekta iesniedzējs vai sadarbības partneris kā saimnieciskās darbības veicējs, uz projekta iesnieguma iesniegšanas brīdi neatbilst grūtībās nonākuša saimnieciskās darbības veicēja *pazīmēm (atbilstoši atlases nolikuma 1.pielikumā norādītajai formai).* (*Apliecinājumu aizpilda tikai tad, ja projekta iesniegumā paredzētas darbības, kurām piemērojami MK noteikumu 19.1.2.-19.5.apakšpunktu nosacījumi. Attiecināms uz projekta iesniedzēju, ja projekta ietvaros tas īsteno darbības, kam piemērojami MK noteikumu 19.1.2. un 19.2.apakšpunkta nosacījumi, un projekta sadarbības partneri, ja projekta ietvaros tas īsteno darbības, kam piemērojami MK noteikumu 19.1.2.-19.5.apakšpunkta nosacījumi*);
	13. sadarbības līgums ar projekta sadarbības partneri, kas noslēgts starp projekta iesniedzēju un projekta sadarbības partneri (*attiecināms, ja projekta iesniegumā ir paredzēts sadarbības partneris*);
	14. deleģēšanas līgums par pašvaldības deleģēto pārvaldes uzdevumu izpildi (*attiecināms, ja projekta iesniedzējs vai projekta sadarbības partneris ir pašvaldības kapitālsabiedrība, kas veic pašvaldības deleģēto pārvaldes uzdevumu izpildi);*
	15. ar pašvaldību noslēgtais pakalpojumu līgums par sabiedrisko pakalpojumu sniegšanu, pieņemtais lēmums par sabiedrisko pakalpojumu sniegšanu (pašvaldībai vai pašvaldības iestādei, kas sniedz sabiedrisko pakalpojumu), vai pašvaldību saistošie noteikumi par sabiedrisko pakalpojumu sniegšanu (pašvaldības aģentūrai, kas sniedz sabiedrisko pakalpojumu) *(attiecināms, ja projekta ietvaros ir plānotas MK noteikumu 48.3.3.apakšpunktā minētās ūdenssaimniecības un siltumapgādes izmaksas)*;
	16. īpašuma vai turējuma tiesības, vai apbūves tiesības apliecinoši dokumenti infrastruktūrai, kurā plānoti ieguldījumi projekta ietvaros;
	17. sadarbības partnera un sabiedrisko pakalpojumu sniedzēja (ja tas projekta ietvaros īsteno darbību, uz kuru piemērojami MK noteikumu 19.1.2.-19.5. apakšpunktu nosacījumi) un komersanta, kas rada projekta iznākuma rādītāju vērtību/as, gada pārskati u.c. grāmatvedības dokumenti, ja tie ir projekta iesniedzēja rīcībā;
	18. projekta iesniedzēja (ja tas projekta ietvaros īsteno darbību atbilstoši MK noteikumu 19.2.apakšpunkta nosacījumiem) un sadarbības partnera (ja tas projekta ietvaros īsteno darbību atbilstoši MK noteikumu 19.1.2.-19.5.apakšpunkta nosacījumiem) operatīvais finanšu pārskats, ja projekta iesniedzējs vai projekta sadarbības partneris ir jauns uzņēmums un pēdējā noslēgtā finanšu gada pārskats vēl nav pieejams;
	19. komersanta deklarācija par komercsabiedrības atbilstību mazajai (sīkajai) vai vidējai komercsabiedrībai (atbilstoši Ministru kabineta 2014. gada 16. decembra noteikumiem Nr.776 „Kārtība, kādā komercsabiedrības deklarē savu atbilstību mazās (sīkās) un vidējās komercsabiedrības statusam” *(attiecināms uz komersantu kā sadarbības partneri*));
	20. uzskaites veidlapa, iesniegums *de minimis* atbalsta piešķiršanai (atbilstoši Ministru kabineta 2014.gada 2.decembra noteikumu Nr.740 „De minimis atbalsta uzskaites un piešķiršanas kārtība un uzskaites veidlapu paraugi” 1.pielikumam. *Attiecināms,* *ja projekta iesniegumā paredzētas projekta pamatojošās dokumentācijas sagatavošanas izmaksas par projekta darbībām, kurām piemērojami MK noteikumu 19.2.-19.5.apakšpunkta nosacījumi*);
	21. izmaksu un ieguvumu analīze, kuras ietvaros veikta vismaz finanšu analīze un ekonomiskā analīze (izmaksu un ieguvumu analīzes teksta daļas izstrādātas DOC, DOCX vai PDF formātā, bet tās aprēķinu sadaļas XLS, XLSX formātā ar aktīvām formulām), kas izstrādāta atbilstoši Vides aizsardzības un reģionālās attīstības ministrijas metodiskajiem norādījumiem, kas ir pieejami tīmekļvietnē - <http://www.varam.gov.lv/lat/fondi/kohez/2014_2020/?doc=21317>);
	22. būvatļauja vai apliecinājuma karte, vai paskaidrojuma raksts, vai būvvaldes izziņa, kas liecina, ka būvdarbiem būvatļauja, paskaidrojuma raksts vai apliecinājuma karte nav nepieciešama;
	23. būvprojekts;
	24. detalizēta būvniecības darbu izmaksu tāme, kas sastādīta atbilstoši normatīvajos aktos noteiktajai kārtībai par būvniecības darbu izmaksu tāmju sagatavošanu un kas datēta ne vēlāk kā vienu gadu pirms projekta iesniegšanas vai būvdarbu līgums (ja tas noslēgts pirms projekta iesnieguma iesniegšanas). Projekta pamatojošās dokumentācijas sagatavošanas, būvuzraudzības, autoruzraudzības un publicitātes izmaksas pamatojošie dokumenti (piemēram, līgums);
	25. zaļo iepirkumu vai zaļo publisko iepirkumu pamatojošie dokumenti (tehniskā specifikācija), ja iepirkuma konkursa nolikumā, atlases un vērtēšanas kritērijos tika piemērots zaļais iepirkums vai zaļais publiskais iepirkums (*attiecināms, ja projekta iesniedzējs ir veicis* *zaļo iepirkumu vai zaļo publisko iepirkumu līdz projekta iesnieguma iesniegšanai un pretendē uz papildus punktiem kvalitātes kritērijā Nr.4.7. „Īstenojot projektu, publiskajā iepirkumā izmanto zaļā iepirkuma vai zaļā publiskā iepirkuma principus (horizontālā principa „Ilgtspējīga attīstība” kritērijs)”*);
	26. nekustamā īpašuma iegādes izmaksas pamatojošie dokumenti (*attiecināms, ja projekta iesniegumā plānotas MK noteikumu 48.8.apakšpunkta izmaksas*):
		1. ja nekustamā īpašuma iegāde ir veikta pirms projekta iesnieguma iesniegšanas vērtēšanai vai to plānots veikt līdz projekta ietvaros plānoto būvniecības darbību uzsākšanai nekustamajā īpašumā:
* vienošanās ar nekustamā īpašuma īpašnieku par nodomu pārdot īpašumu līdz projekta ietvaros plānoto būvniecības darbību uzsākšanai nekustamajā īpašumā;
* sertificēta nekustamā īpašuma vērtētāja atzinums par nekustamā īpašuma tirgus vērtību, kas izsniegts ne agrāk par trim mēnešiem pirms projekta iesnieguma iesniegšanas;
* apliecinājums, ka līdz būvdarbu uzsākšanai nekustamais īpašums, kurā paredzēts veikt projekta investīcijas, nonāks projekta iesniedzēja īpašumā.
	+ 1. ja projekta ietvaros plānotās būvniecības darbības ir paredzēts veikt nekustamajā īpašumā, kas tiek nomāts ar nosacījumiem izpirkt nekustamo īpašumu līdz projekta pabeigšanai (atbilstoši MK noteikumu 38.5. apakšpunkta nosacījumiem) – nomas līgums, kas paredz nekustamā īpašuma izpirkšanu līdz projekta pabeigšanai.
	1. sertificēta būvinženiera ekspertīzes atzinums virszemes un pazemes komunikāciju infrastruktūras pārbūvei (*attiecināms, ja projekta iesniegumā plānotas MK noteikumu 48.5.apakšpunkta izmaksas*), kurā norādīts, ka veicot projektā plānotās satiksmes pārvadu, ielu, ceļu infrastruktūras būvniecības vai teritorijas labiekārtošanas darbības, pastāv sabiedriskā pakalpojuma sniegšanai nepieciešamās infrastruktūras bojāšanas risks vai nav iespējams izvairīties no virszemes vai pazemes komunikāciju infrastruktūras pārbūves vietās, kurās nav papildu pieprasījuma pēc sabiedriskajiem pakalpojumiem, elektroapgādes vai gāzes apgādes pakalpojumiem, nodrošinot, ka investīcijas nerada priekšrocības inženiertīklu īpašniekam un atbilst nosacījumiem par valsts atbalstu komercdarbībai;
	2. notekūdeņu attīrīšanas un dzeramā ūdens ieguves un sagatavošanas infrastruktūras izmaksas pamatojošie dokumenti (*attiecināms, ja projekta iesniegumā plānotas MK noteikumu 48.3.3.apakšpunkta notekūdeņu attīrīšanas un dzeramā ūdens ieguves un sagatavošanas infrastruktūras izmaksas*):
* alternatīvu analīze, kurā pamatots, ka projekta ietvaros tiek īstenots tehniski un ekonomiski efektīvākais risinājums (aprēķini un apraksts vismaz ar vienu alternatīvu);
* priekšlīgums ar komersantu kā potenciālo ūdenssaimniecības sabiedrisko pakalpojumu saņēmēju par notekūdeņu novadīšanu plānotajā infrastruktūrā un dzeramā ūdens lietošanu un piegādi vai, ja potenciālais pakalpojuma lietotājs nav zināms, komersanta apliecinājumā par interesi ir iekļauts aptuvenais pakalpojumu izmantošanas apjoms (kubikmetri diennaktī) un apliecināta pakalpojuma nepieciešamība;
* ar komersantu kā potenciālo ūdenssaimniecības sabiedrisko pakalpojumu saņēmēju saskaņots prognozētais ūdenssaimniecības pakalpojumu tarifu plāns vai, ja potenciālais pakalpojuma lietotājs nav zināms, prognozētais ūdenssaimniecības pakalpojumu tarifu plāns ir iekļauts komersanta apliecinājumā par interesi;
	1. enerģijas patēriņa rādītāja vērtību pamatojošie dokumenti atbilstoši Ekonomikas ministrijas izstrādātajai metodikai „Metodiskie ieteikumi enerģijas ietaupījuma ziņošanai”[[7]](#footnote-8) *(Attiecināms, ja projekta ietvaros norādīta enerģijas patēriņa rādītāja vērtība)*;
	2. projekta iesnieguma sadaļu vai pielikumu tulkojums latviešu valodā, kas sagatavots atbilstoši normatīvajiem aktiem par kārtību, kādā apliecināmi dokumentu tulkojumi valsts valodā (ja kāda no projekta iesnieguma sadaļām vai kāds no projekta iesnieguma pielikumiem ir citā valodā);
	3. dokumentācija, kas apliecina informāciju par komersantu veiktajām nefinanšu investīcijām pašu nemateriālajos ieguldījumos un pamatlīdzekļos (piemēram, komersanta gada pārskats, rēķini, akti u.c. dokumenti, kas pierāda, ka investīcijas veiktas komersanta pamatdarbībā projekta īstenošanas vietā) (*attiecināms, ja projekta iesniegumā ir paredzēts iekļaut tādus iznākuma rādītājus, kas radušies pirms projekta iesnieguma iesniegšanas*);
	4. sertificēta būvinženiera ekspertīzes atzinums virszemes un pazemes komunikāciju infrastruktūras pārbūvei *(attiecināms, ja projekta iesniegumā neattiecināmajās izmaksās plānotas vājstrāvu tīklu pārbūves, pārcelšanas, padziļināšanas, tīklu aizsardzības izmaksas)*, kurā norādīts, ka veicot projektā plānotās satiksmes pārvadu, ielu vai ceļu infrastruktūras būvniecības, vai teritorijas labiekārtošanas, vai ēkas infrastruktūras būvniecības darbības, pastāv komunikāciju infrastruktūras bojāšanas risks vai nav iespējams izvairīties no virszemes vai pazemes komunikāciju infrastruktūras pārbūves, nodrošinot, ka investīcijas nerada priekšrocības inženiertīklu īpašniekam un atbilst nosacījumiem par valsts atbalstu komercdarbībai;
	5. veidlapa “Projekta iesniedzēja un sadarbības partnera informācija par saņemto un plānoto valsts atbalstu” *(attiecināms uz projekta iesniedzēju un sadarbības partneri, kam projekta ietvaros piemēro MK noteikumu 19.1.2., 19.2., 19.3.1. un 19.5.apakšpunkta nosacījumus, ja projekta iesniedzējs un/vai sadarbības partneris ir saņēmis vai plāno saņemt projektā plānotajām izmaksām valsts atbalstu (t.sk. de minimis atbalstu) arī citas atbalsta programmas vai individuālā projekta ietvaros)*.
1. Projekta iesnieguma pielikumus numurē secīgi, turpinot projekta iesnieguma veidlapas obligāto pielikumu numerāciju. Papildus minētajiem pielikumiem, projekta iesniedzējs var pievienot citus dokumentus, kurus uzskata par nepieciešamiem projekta iesnieguma kvalitatīvai izvērtēšanai.
2. Lai nodrošinātu kvalitatīvu projekta iesnieguma veidlapas aizpildīšanu, izmanto projekta iesnieguma veidlapas aizpildīšanas metodiku (atlases nolikuma 2. pielikums)*.*
3. Informācija par aktuālajiem makroekonomiskajiem pieņēmumiem un prognozēm izmaksu un ieguvumu analīzes sagatavošanai, atbilstoši normatīvajiem aktiem publiskās un privātās partnerības jomā, pieejama [http://www.fm.gov.lv/lv/sadalas/ppp/tiesibu\_akti/makroekonomiskie\_pienemumi\_un\_prognozes/](http://www.fm.gov.lv/lv/sadalas/ppp/tiesibu_akti/makroekonomiskie_pienemumi_un_prognozes/%20). Izstrādājot izmaksu un ieguvumu analīzi, lūdzam izmantot pēdējo aktuālo publikāciju par makroekonomiskajiem pieņēmumiem.
4. Projekta iesniedzējs projekta iesniegumu sagatavo un iesniedz vienā no veidiem:
	1. Kohēzijas politikas fondu vadības informācijas sistēmā 2014.-2020. gadam (turpmāk – KP VIS) <https://ep.esfondi.lv>;
	2. elektroniska dokumenta veidā, parakstot projekta iesniegumu ar drošu elektronisko parakstu, kas satur laika zīmogu, izmantojot:
		1. elektronisko pastu,
		2. kompaktdiskus (iesniedzot personīgi un pievienojot pavadvēstuli),
		3. kopnes USB saskarnes atmiņas ierīces (iesniedzot personīgi un pievienojot pavadvēstuli);
	3. papīra formā, iesniedzot projekta iesniegumu personīgi.

**Projektu iesniegumu noformēšanas kārtība**

1. Projekta iesniegumu paraksta projekta iesniedzēja atbildīgā persona vai tā pilnvarota persona. Personas, kura paraksta projekta iesniegumu, paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja projekta iesniegumu paraksta projekta iesniedzēja pilnvarota persona, pievieno attiecīgu dokumentu par konkrētai personai izdotu pilnvarojumu.
2. Projekta iesniegumu sagatavo latviešu valodā. Ja kāda no projekta iesnieguma veidlapas sadaļām vai pielikumiem ir citā valodā, atbilstoši Valsts valodas likumam pievieno Ministru kabineta 2000. gada 22. augusta noteikumu Nr.291 „Kārtība, kādā apliecināmi dokumentu tulkojumi valsts valodā” noteiktajā kārtībā vai notariāli apliecinātu tulkojumu valsts valodā.
3. Projekta iesniegumā summas norāda *euro* ar precizitāti līdz 2 zīmēm aiz komata.
4. Ja projekta iesniegumu sagatavo **elektroniska dokumenta formātā:**
	1. ievēro normatīvos aktus par elektronisko dokumentu noformēšanu[[8]](#footnote-9);
	2. projekta iesnieguma veidlapu un papildus iesniedzamos dokumentus kopā kā vienu datni paraksta ar drošu elektronisko parakstu, kas satur laika zīmogu.
5. Ja projekta iesniegumu sagatavo **papīra formā**:
	1. to noformē atbilstoši normatīvajiem aktiem, kas nosaka dokumentu izstrādāšanas un noformēšanas prasības[[9]](#footnote-10);
	2. iesniedz vienu oriģinālu (projekta iesnieguma veidlapa ar pielikumiem un papildus pievienojamajiem dokumentiem), pievienojot identisku elektronisko kopiju, nodrošinot dokumentus DOC vai DOCX, XLS vai XLSX formātā (ar aktīvām formulām aprēķinos, ja dokumentā tādas izmantotas), vai JPG vai PDF formātā, elektroniskajā datu nesējā. Izmaksu un ieguvumu analīzes aprēķinu, pielikumu „Komersantu saraksts”, pielikumu „Projekta budžeta kopsavilkuma pielikums” pievieno vismaz XLS vai XLSX formātā. Kartogrāfisko materiālu pievieno elektroniski vismaz PDF vai JPG formātā. Projekta iesnieguma elektroniskajai kopijai jāatbilst projekta iesnieguma oriģinālam;
	3. projekta iesnieguma oriģināla lapas secīgi numurē, caurauklo, atbilstoši apliecinot lapu skaitu. Apjomīgus pielikumus var caurauklot atsevišķi, projekta iesniegumā norādot, ka attiecīgais pielikums (nosaukums un lappušu skaits) tiek caurauklots atsevišķi. Katru atsevišķi cauraukloto dokumentu apliecina tā pēdējās lapas otrā pusē atbilstoši normatīvajiem aktiem, kas nosaka dokumentu izstrādāšanas un noformēšanas prasības;
	4. projekta iesniegumu sagatavo datorrakstā, projekta iesnieguma lapas var drukāt/ kopēt abpusēji, projekta iesnieguma sadaļas un apakšsadaļas nedrīkst mainīt un dzēst;
	5. ja kāds no pielikumiem ir elektroniskā dokumenta kopija, noraksts vai izraksts papīra formā, tad tā pareizību apliecina atbilstoši normatīvo aktu prasībām.
6. Ja projekta iesniegumu iesniedz KP VIS, projekta iesniedzējs aizpilda norādītos datu laukus un pievieno nepieciešamos pielikumus.
7. Projekta iesnieguma pielikums “Projekta budžeta kopsavilkuma pielikums” un izmaksu un ieguvumu analīze pievienojama XLS vai XLSX formātā ar aktīvām formulām aprēķinos, ja dokumentā tādas izmantotas.

**Projektu iesniegumu iesniegšanas kārtība**

1. Atbilstoši Eiropas Savienības struktūrfondu un Kohēzijas fonda 2014. – 2020. gada plānošanas perioda vadības likuma (turpmāk – Vadības likums) 10.panta otrās daļas 17. punktam noslēgtā deleģēšanas līguma[[10]](#footnote-11) nosacījumiem, Jēkabpils pilsētas pašvaldība, turpmāk – Pašvaldība, sagatavo un projekta iesniedzējam nosūta uzaicinājumu iesniegt projekta iesniegumu.
2. Projekta iesniegumu iesniedz:
	1. **izmantojot KP VIS** <https://ep.esfondi.lv>;
	2. **personīgi** darba dienās no plkst. 8:30 līdz 17:00 Pašvaldības Vienas pieturas aģentūrā Brīvības ielā 120, Jēkabpilī. Par projekta iesnieguma iesniegšanas datumu uzskata Pašvaldībā saņemšanas brīdī norādīto saņemšanas datumu;
	3. **elektroniskā dokumenta formātā** nosūtot uz Pašvaldības elektroniskā pasta adresi: vpa@jekabpils.lv. (attiecināms, ja projekta iesniegumu iesniedz saskaņā ar atlases nolikuma 10.2.1. apakšpunktu). Par projekta iesnieguma iesniegšanas laiku uzskatāms brīdis, kad projekta iesniegums saņemts Pašvaldībā.
3. Ja projekta iesniegumu iesniedz elektroniska dokumenta formātā, uz sūtījuma veic atzīmi, kuras projektu iesniegumu atlases ietvaros minētā dokumentācija tiek iesniegta.
4. Projekta iesniegumu iesniedz līdz projekta iesnieguma iesniegšanas beigu termiņam, kas norādīts atlases nolikuma 6. pielikumā “Projektu iesniegumu iesniegšanas laika grafiks”.
5. Ja projekta iesniegums tiek iesniegts pēc projekta iesnieguma iesniegšanas beigu termiņa, kas norādīts atlases nolikuma 6. pielikumā “Projektu iesniegumu iesniegšanas laika grafiks”, tas netiek vērtēts un projekta iesniedzējs saņem Pašvaldības paziņojumu par atteikumu vērtēt projekta iesniegumu.
6. Projekta iesniedzējam, pēc projekta iesnieguma saņemšanas Pašvaldībā tiek izsniegts/nosūtīts apliecinājums par projekta iesnieguma saņemšanu.

**IV. Projektu iesniegumu vērtēšanas un lēmumu pieņemšanas kārtība**

1. Projektu iesniegumu vērtēšanu veic ar Jēkabpils pilsētas domes lēmumu izveidota Jēkabpils pilsētas integrētu teritoriālo investīciju projektu iesniegumu vērtēšanas komisija (turpmāk – Vērtēšanas komisija), kas darbojas saskaņā ar Jēkabpils pilsētas domes apstiprināto Jēkabpils pilsētas integrētu teritoriālo investīciju projektu iesniegumu vērtēšanas komisijas nolikumu (turpmāk – Vērtēšanas komisijas nolikums).
2. Vērtēšanas komisijas sastāvā iekļauj pārstāvjus no Pašvaldības (ar balsstiesībām), deleģētus pārstāvjus no atbildīgās iestādes (ar balsstiesībām), kuras pārziņā ir attiecīgais specifiskā atbalsta mērķis, attiecīgās jomas ministrijas pārstāvi (ar balsstiesībām), pārstāvjus no Vadošās iestādēs novērotāja statusā (bez balsstiesībām) un vismaz vienu pārstāvi no sadarbības iestādes (ar vai bez balsstiesībām). Ja nepieciešams, Pašvaldībai ir tiesības pieaicināt komisijas darbā Pašvaldības iestāžu pārstāvjus (ar balsstiesībām) un citas personas (bez balsstiesībām).

25.1 Pārstāvjiem no sadarbības iestādes vērtēšanas komisijā ir balsstiesības vērtējot projekta iesniegumus, kas iesniegti pēc 27.12.2017., vai kuriem lēmumā par projekta iesnieguma apstiprināšanu ar nosacījumu nosacījumu izpildes termiņš noteikts pēc 27.12.2017., pārējos gadījumos pārstāvji no sadarbības iestādes vērtēšanas komisijā ir bez balsstiesībām.

1. Lēmumu par projekta iesnieguma apstiprināšanu, apstiprināšanu ar nosacījumu vai noraidīšanu un atzinumu par lēmumā par projekta iesnieguma apstiprināšanu ar nosacījumu ietverto nosacījumu izpildi Pašvaldība pieņem, ņemot vērā Vērtēšanas komisijas atzinumu.
2. Vērtēšanas komisijas locekļi ir atbildīgi par projektu iesniegumu izvērtēšanu atbilstoši atlases nolikuma 3. pielikumā iekļautajiem projektu iesniegumu vērtēšanas kritērijiem un Vadības likuma 23.panta nosacījumiem (izslēgšanas nosacījumi) un konfidencialitātes ievērošanu.
3. Vērtēšanas komisija vērtē projekta iesnieguma atbilstību projektu iesniegumu vērtēšanas kritērijiem, kas noteikti atlases nolikuma 3. pielikumā, izmantojot projektu iesniegumu vērtēšanas kritēriju piemērošanas metodiku, kas noteikta atlases nolikuma 4. pielikumā, aizpildot projekta iesnieguma vērtēšanas veidlapu.
4. Vērtēšanas komisija sēdē izskata un apspriež projekta iesnieguma vērtējumu un lemj par projekta iesnieguma virzīšanu:
	1. apstiprināšanai;
	2. apstiprināšanai ar nosacījumu, ja projekta iesniegums neatbilst kādam no projektu iesniegumu vērtēšanas kritērijiem;
	3. noraidīšanai.
5. Vērtēšanas komisijas lēmums tiek noformēts kā Vērtēšanas komisijas atzinums.
6. Ja projekta iesniegums apstiprināms ar nosacījumu, Vērtēšanas komisijas atzinumā norāda nosacījumu izpildei noteikto termiņu. Projekta iesniedzējs veic tikai darbības, kuras ir noteiktas lēmumā par projekta iesnieguma apstiprināšanu ar nosacījumu, nemainot projekta iesniegumu pēc būtības.
7. Pēc precizējumu projekta iesniegumā saņemšanas, Vērtēšanas komisija tos izvērtē atbilstoši kritērijiem, kuru izpildei tika izvirzīti papildus nosacījumi, aizpilda projekta iesnieguma vērtēšanas veidlapu un sniedz komisijas atzinumu par lēmumā ietverto nosacījumu izpildi vai neizpildi un lemj par projekta iesnieguma virzīšanu:
	1. apstiprināšanai, ja ar precizējumiem projekta iesniegumā ir izpildīti visi lēmumā izvirzītie nosacījumi;
	2. atkārtotai apstiprināšanai ar nosacījumu, ja lēmumā par projekta iesnieguma apstiprināšanu ar nosacījumu ietvertie nosacījumi nav izpildīti vai nav izpildīti noteiktajā termiņā.
8. Ja projekta iesniedzējs neizpilda lēmumā par projekta iesnieguma apstiprināšanu ar nosacījumu ietvertos nosacījumus vai neizpilda tos lēmumā noteiktajā termiņā, Vērtēšanas komisija atkārtoti pieņem atzinumu par projekta iesnieguma virzīšanu apstiprināšanai ar nosacījumu. Ja kāds no atkārtotajā lēmumā noteiktajiem nosacījumiem netiek izpildīts vai netiek izpildīts lēmumā noteiktajā termiņā, komisija izdod komisijas atzinumu par lēmumā par projekta iesnieguma apstiprināšanu ar nosacījumu ietverto nosacījumu neizpildi un projekta iesnieguma virzīšanu noraidīšanai.
9. Pirms lēmuma par projekta iesnieguma apstiprināšanu, apstiprināšanu ar nosacījumu vai noraidīšanu vai atzinuma par lēmumā par projekta iesnieguma apstiprināšanu ar nosacījumu ietverto nosacījumu izpildi izdošanas pašvaldība iesniedz sadarbības iestādei galīgās pārbaudes veikšanai nepieciešamo dokumentāciju.
10. Pašvaldība pieņem lēmumu par projekta iesnieguma apstiprināšanu, apstiprināšanu ar nosacījumu vai noraidīšanu un izdod atzinumu par lēmumā ietverto nosacījumu izpildi tikai pēc pozitīva atzinuma saņemšanas no sadarbības iestādes.

35.1 Atlases nolikuma 34. un 35. punktā noteiktā kārtība tiek piemērota projektu iesniegumiem, kas iesniegti līdz 27.12.2017. (ieskaitot), un projektu iesniegumiem, par kuriem lēmumā par projekta iesnieguma apstiprināšanu ar nosacījumu nosacījumu izpildes termiņš noteikts līdz 27.12.2017. (ieskaitot). Pārējos gadījumos atlases nolikuma 34. un 35. punkta nosacījumus nepiemēro.

1. Pašvaldība lēmumu par projekta iesnieguma apstiprināšanu pieņem, ja tiek izpildīti visi turpmāk minētie nosacījumi:
	1. projekta iesniegums atbilst projektu iesniegumu vērtēšanas kritērijiem;
	2. uz projekta iesniedzēju nav attiecināms neviens no Vadības likuma 23. pantā minētajiem izslēgšanas nosacījumiem.
2. Lēmumu par projekta iesnieguma apstiprināšanu ar nosacījumu Pašvaldība pieņem, ja projekta iesniegums neatbilst kādam no projektu iesniegumu vērtēšanas precizējamajiem kritērijiem un projekta iesniedzējam jāveic Vērtēšanas komisijas atzinumā noteiktās darbības, lai projekta iesniegums atbilstu projektu iesniegumu vērtēšanas kritērijiem un projektu varētu atbilstoši īstenot.
3. Pašvaldība lēmumu par projekta iesnieguma noraidīšanu pieņem, ja ir iestājies vismaz viens no šiem nosacījumiem:
	1. projekta iesniedzējs nav aicināts iesniegt projekta iesniegumu;
	2. uz projekta iesniedzēju attiecas vismaz viens no Vadības likuma 23. pantā minētajiem izslēgšanas noteikumiem;
4. Ja projekta iesniegums ir apstiprināts ar nosacījumu, pēc precizējumu projekta iesniegumā iesniegšanas, Vērtēšanas komisija to izvērtē un sniedz atzinumu par nosacījumu izpildi vai neizpildi, pamatojoties uz šo atzinumu, Pašvaldība izdod vienu no šiem dokumentiem:
	1. atzinumu par lēmumā par projekta iesnieguma apstiprināšanu ar nosacījumu noteikto nosacījumu izpildi, ja ar precizējumiem projekta iesniegumā ir izpildīti visi lēmumā izvirzītie nosacījumi;
	2. atkārtotu lēmumu par projekta iesnieguma apstiprināšanu ar nosacījumu, ja lēmumā par projekta iesnieguma apstiprināšanu ar nosacījumu ietvertie nosacījumi nav izpildīti vai nav izpildīti noteiktajā termiņā.
5. Pēc atkārtoto precizējumu projekta iesniegumā iesniegšanas, Vērtēšanas komisija tos izvērtē un sniedz atzinumu par nosacījumu izpildi, pamatojoties uz šo atzinumu, Pašvaldība izdod:
	1. atzinumu par projekta iesnieguma nosacījumu izpildi, ja ar precizējumiem projekta iesniegumā ir izpildīti visi lēmumā izvirzītie nosacījumi;
	2. lēmumu par projekta iesnieguma noraidīšanu, ja projekta iesniedzējs neizpilda atkārtotajā lēmumā par projekta iesnieguma apstiprināšanu ar nosacījumu ietvertos nosacījumus vai neizpilda tos lēmumā noteiktajā termiņā.
6. Projekta iesnieguma vērtēšanu Vērtēšanas komisija var uzsākt uzreiz pēc projekta iesnieguma iesniegšanas.
7. Lēmumu par projekta iesnieguma apstiprināšanu, apstiprināšanu ar nosacījumu vai noraidīšanu Pašvaldība var pieņemt par katru projektu atsevišķi, negaidot projektu iesniegumu iesniegšanas beigu termiņu un negaidot visu projektu vērtēšanas rezultātus.
8. Lēmumu par projekta iesnieguma apstiprināšanu, apstiprināšanu ar nosacījumu vai noraidīšanu pieņem trīs mēnešu laikā no projekta iesnieguma iesniegšanas datuma. Ja objektīvu iemeslu dēļ šo termiņu nav iespējams ievērot, to var pagarināt uz laiku, ne ilgāku par sešiem mēnešiem no projekta iesnieguma iesniegšanas datuma, par to paziņojot projekta iesniedzējam. Lēmums par termiņa pagarināšanu ir apstrīdams, bet nav pārsūdzams.
9. Lēmumu par projekta iesnieguma apstiprināšanu, apstiprināšanu ar nosacījumu, noraidīšanu un atzinumu par nosacījumu izpildi vai neizpildi piecu darba dienu laikā nosūta projekta iesniedzējam. Lēmumā par projekta iesnieguma apstiprināšanu vai atzinumā par nosacījumu izpildi tiek noteikta kārtība līguma slēgšanai.
10. Informāciju par apstiprinātajiem projektu iesniegumiem publicē pašvaldības tīmekļa vietnē [www.jekabpils.lv](http://www.jekabpils.lv).
11. Pašvaldībai ir tiesības pieņemt lēmumu par aizliegumu projekta iesniedzējam uz laiku, kas nepārsniedz trīs gadus no lēmuma spēkā stāšanās dienas, piedalīties projektu iesniegumu atlasē, ja ir konstatēts Vadības likuma 27.panta pirmajā daļā minētais gadījums un Pašvaldība par minēto lēmumu informē sadarbības iestādi.
12. Gadījumā, ja ir pieņemts lēmums par projekta iesnieguma noraidīšanu, Pašvaldības pilnvarotajai personai, kura organizē un vada integrētu teritoriālo investīciju projektu iesniegumu atlasi, saskaņojot ar atbildīgo iestādi, ir tiesības uzaicināt projekta iesniedzēju vienu reizi atkārtoti iesniegt projekta iesniegumu.

**V. Papildu informācija**

1. Saskaņā ar MK noteikumu 40. punktā noteikto, projekta iesniedzējam pēc projekta iesnieguma apstiprināšanas un vienošanās vai civiltiesiskā līguma par projekta īstenošanu noslēgšanas būs iespēja saņemt avansa maksājumu/s līdz 90% no projektam piešķirtā ERAF finansējuma.
2. Atbilstoši Vadības likuma 30.pantam, projekta iesniegums pēc tā iesniegšanas līdz lēmuma pieņemšanai par tā apstiprināšanu, apstiprināšanu ar nosacījumu vai noraidīšanu nav precizējams. Papildu informācijas pieprasīšana un sniegšana vērtēšanas procesa laikā tiks uzskatīta par projekta iesnieguma precizēšanu.
3. Jautājumus par projekta iesnieguma sagatavošanu un iesniegšanu nosūta uz elektroniskā pasta adresi iti.projekti@jekabpils.lv vai vēršoties Pašvaldības Vienas pieturas aģentūrā Brīvības ielā 120, Jēkabpilī. Atbildes uz iesūtītajiem jautājumiem nosūta elektroniski jautājuma uzdevējam.
4. Projekta iesniedzējs jautājumus iesniedz ne vēlāk kā 2 darba dienas līdz projektu iesniegumu iesniegšanas beigu termiņam.
5. Aktuālā informācija par projektu iesniegumu atlasi ir pieejama Pašvaldības tīmekļa vietnē [www.jekabpils.lv](http://www.jekabpils.lv).
6. Vienošanās vai civiltiesiskā līguma par projekta īstenošanu projekta teksts vienošanās vai civiltiesiskā līguma slēgšanas procesā var tikt precizēts atbilstoši projekta specifikai.

Pielikumi: 1. Projekta iesnieguma veidlapa ar pielikumiem pavisam uz 35 lp.

2. Projekta iesnieguma veidlapas aizpildīšanas metodika uz 54 lp.

3. Projektu iesniegumu vērtēšanas kritēriji uz 7 lp.

4. Projektu iesniegumu vērtēšanas kritēriju piemērošanas metodika uz 91 lp.

5. Līguma/vienošanās par projekta īstenošanu projekts uz 23 lp.

6. Projektu iesniegumu iesniegšanas laika grafiks uz 1 lp.

1. Atbalsta intensitāti sabiedrisko pakalpojumu sniedzējiem regulē Komisijas Lēmuma (2011.gada 20.decembris) „Par Līguma par Eiropas Savienības darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi” (izziņots ar dokumenta numuru C(2011) 9380) 5.pants, paredzot, ka kompensācijas summa nedrīkst būt lielāka par summu, kas nepieciešama, lai segtu neto izmaksas, kas rodas, pildot sabiedrisko pakalpojumu sniegšanas pienākumus, tostarp saprātīgu peļņu. Gadījumā, ja projekta ietvaros ieņēmumi pārsniedz saprātīgo peļņu, atbalsta intensitāte var būt mazāka par 85 procentiem. Šī SAM ietvaros, lai vienkāršotu sabiedriskā pakalpojuma sniedzējam veicamos aprēķinus, iesniedzot projekta iesniegumu, nav obligāts kompensācijas summas aprēķins, līdz ar to ir piemērojama atbalsta intensitāte 85 procentu apmērā. [↑](#footnote-ref-2)
2. Starpība starp attiecināmajām izmaksām un pamatdarbības peļņu no ieguldījuma, ko finansē no kopējā publiskā finansējuma (ERAF finansējums (ne vairāk kā 85 procenti no kopējā publiskā finansējuma), pašvaldības un valsts budžeta finansējums). [↑](#footnote-ref-3)
3. Atbalsts, ko mazajam (sīkajam) komersantam piešķir atbilstoši Komisijas 2014.gada 17.jūnija Regulas (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu,  piemērojot Līguma 107.un 108.pantu, 14.pantam. [↑](#footnote-ref-4)
4. Atbalsts, ko vidējam komersantam piešķir atbilstoši Komisijas 2014.gada 17.jūnija Regulas (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu,  piemērojot Līguma 107.un 108.pantu, 14.pantam. [↑](#footnote-ref-5)
5. Atbilstoši MK noteikumiem (Ministru kabineta 2017. gada 6.jūnija noteikumu Nr.310 “Grozījumi Ministru kabineta 2015. gada 10. novembra noteikumos Nr. 645 “Darbības programmas “Izaugsme un nodarbinātība” 5.6.2. specifiskā atbalsta mērķa “Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” īstenošanas noteikumi” anotācija) teritorijas, kuras nav uzskatāmas par atjaunotām degradētām teritorijām, tiek noteiktas, izmantojot Ministru kabineta 2007.gada 21.augusta noteikumu Nr. 562 “Noteikumi par zemes lietošanas veidu klasifikācijas kārtību un to noteikšanas kritērijiem” pielikumā ietverto zemes lietošanas veidu klasifikatoru, nosakot, ka atjaunota degradētā teritorija nevar rasties šādos zemes lietošanas veidos: lauksaimniecībā izmantojamā zemē, mežā, purvā, ūdens objektu zemē (izņemot tos ūdens objektus, kuros veikti ieguldījumi projekta ietvaros), zemē, kuru izmanto derīgo izrakteņu ieguvei. Vienlaikus minētajos zemes lietošanas veidos par degradētu un līdz ar to par atjaunojamu teritoriju var noteikt tādu teritorijas daļu, kurā atrodas komersanta saimnieciskās darbības veikšanai nepieciešamā jebkura veida infrastruktūra. [↑](#footnote-ref-6)
6. Piemēram, ja komersants projektā kopumā plāno nodrošināt nefinanšu investīcijas 500 000 *euro* apmērā, bet divu kalendāro gadu laikā pirms projekta iesniegšanas ir veicis investīcijas savos pamatlīdzekļos 300 000 *euro* apmērā, ko var dokumentāli pierādīt (piemēram, ar gada pārskatiem), savukārt 200 000 *euro* nefinanšu investīcijas ir plānojis nodrošināt projekta īstenošanas laikā vai trīs gadu periodā pēc projekta noslēguma maksājuma veikšanas, nepārsniedzot 2023.gada 31.decembri, tad dokuments par komersanta spēju veikt nefinanšu investīcijas, nav jāiesniedz. [↑](#footnote-ref-7)
7. Metodika pieejama Ekonomijas ministrijas tīmekļvietnē- [https://www.em.gov.lv/lv/nozares\_politika/energoefektivitate\_ un\_siltumapgade/energoefektivitate/ energijas\_ietaupijumu\_zinosana/](https://www.em.gov.lv/lv/nozares_politika/energoefektivitate_%20un_siltumapgade/energoefektivitate/%20energijas_ietaupijumu_zinosana/). [↑](#footnote-ref-8)
8. Elektronisko dokumentu likums, Ministru kabineta 2005.gada 28.jūnija noteikumi Nr.473 „Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldības iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām”. [↑](#footnote-ref-9)
9. Dokumentu juridiskā spēka likums, Ministru kabineta 2010.gada 28.septembra noteikumi Nr.916 “Dokumentu izstrādāšanas un noformēšanas kārtība”. [↑](#footnote-ref-10)
10. Deleģēšanas līgums starp Latvijas Republikas Finanšu ministriju un Jēkabpils pilsētas pašvaldību par integrētu teritoriālo investīciju projektu iesniegumu atlases nodrošināšanu, kas noslēgts saskaņā ar Eiropas Savienības struktūrfondu un Kohēzijas fonda 2014. – 2020. gada plānošanas perioda vadības likuma 10. panta otrās daļas 17. punktu. [↑](#footnote-ref-11)